Vi tilbrakte 12 netter i Roger sin leilighet. Utsikten fra terassen var fantastisk og soloppgangen magisk. Vi spiste frokost ute hver morgen. Fint kjøkken og fint bad. Vi var 4 personer den første uken, deretter 3, noe som passet bedre for størrelsen på leiligheten. Leiligheten lå svært rolig til, lite bråk bortsett fra i to dager under Rumba festivalen men det var jo bare gøy! De 270 trappetrinnene ned til den vakre byen var et pluss med tanke på fysisk aktivitet.
Det var svært varmt den første uken og da savnet vi vifter på soverommene i og med leiligheten ikke har aircondition. Et par vifter burde leiligheten hatt, da ville den vært topp.
Vi opplevde Tossa gjennom et nydelig bryllup oppe i Borgen og på vakre Hotel Diana. To festdager vi aldri vil glemme og vi skal garantert tilbake til Tossa!